पंतप्रधान नरेंद्र मोदींच्या करिष्म्याने भाजपला गुजरातमध्ये तारलं.

मोदींची जादू कायम 

काही आठवड्यांपूर्वी गुजरातमध्ये चमत्कार घडू शकेल अशी चर्चा होती. एका ओपिनियन पोलनं भाजप आणि काँग्रेस यांच्यातील दरीही कमी झाल्याचं दाखवलं होतं. एवढंच नव्हे तर, विरोधी पक्ष भाजपची तिथली सत्ता उलथवून टाकेल, असा त्याचा सूर होता.

गुजरातमध्ये 24 वर्षांच्या हार्दिकनं काँग्रेसबरोबर हातमिळवणी करत मोदींना आव्हान दिलं. त्याच्या सभांना मोठी गर्दी होत होती. गुजरातच्या 6 कोटी जनतेत 14 टक्के एवढं प्रमाण असलेल्या त्याच्या समाजाची विशेष काळजी घेतली जावी अशी त्याची मागणी होती. हा समाज आजवर भाजपच्याच पाठीशी उभा राहिला. काँग्रेस अध्यक्ष राहुल गांधी त्यांच्या कोशातून बाहेर आले. त्यांनी मोदींना चांगलं आव्हानही दिलं. 

मोदींनी ही निवडणूक प्रतिष्ठेची केली. पंतप्रधानांसह कॅबिनेट मंत्री, राज्यमंत्री, भाजप खासदार, अनेक राज्यांचे मुख्यमंत्री आणि प्रदेशाध्यक्ष यांच्यासह शेकडो कायर्कर्ते प्रचारात आणले. 

मोदींनी कडव्या हिंदू राष्ट्रवादाची आर्थिक विकासाशी सांगड घातली. त्यांनी गुजराती अस्मिता जागवली. प्रतिस्पर्धी पक्षांकडून कशी अ... आणखी 4000 वर्णांसाठी लेख सुरू ठेवा:
वहेलना झाली हा मुद्दा मोदींनी सातत्याने पुढे रेटला. 

निवडणुकांचं चित्र पालटावं यासाठी काँग्रेसनं पाकिस्तानची मदत घेतल्याचा आरोप मोदींनी केला. या आरोपानं राजकीय वर्तुळात खळबळ उडाली. हा आरोप अजब आणि विचित्र असल्याचा आरोप विरोधकांनी केला. 

अक्षय्य ऊर्जेसह काम करण्यासाठी प्रसिद्ध मोदींनी या निवडणुकीसाठी थोड्याथोडक्या नव्हे तर तब्बल 40 सभा घेतल्या. या निवडणुका मोदी आणि पर्यायानं भाजपसाठी किती महत्त्वाच्या होत्या हे सिद्ध करणारा हा आकडा आहे. 

गोष्टी गांभीर्यानं घेतल्या नाहीत तर दगाफटका होऊ शकतो याची जाणीव भाजपला झाली होती. 

"आम्ही सातत्यानं जिंकत होतो. मतदारांनी मोदींच्या नावाला पाठिंबा दिला," असं भाजप प्रवक्ते नलीन कोहली यांनी सांगितलं 

शेवटच्या आकड्यांनुसार भाजपनं या निवडणुकीत निसटता विजय मिळवल्याचं स्पष्ट झालं. एकेका जागेसाठी त्यांना संघर्ष करावा लागला. 

केंद्रात सत्ता असूनही आणि मोदींची मातृभूमी असूनही भाजपनं कशीबशी सत्ता राखली. पण तांत्रिकदृष्ट्या हा भाजपचा विजय आहे आणि पुन्हा एकदा मोंदीची जादू चालली. 

काँग्रेसला संजीवनी

निवडणुका जिंकत वर्चस्व प्रस्थापित करण्याची नामी संधी राहुल गांधी यांनी दवडली असं अनेकांना वाटतं. मोदींनी मुख्यमंत्री ते पंतप्रधान अशी झेप घेतल्यानंतर गुजरातमध्ये भाजपच्या दोन नेत्यांनी मुख्यमंत्रीपद भूषवले. मात्र त्यांची कामगिरी सर्वसाधारण राहिली. 

राहुल गांधींच्या नेतृत्त्वाने काँग्रेसला संजीवनी मिळाली आहे.

प्रस्थापित सरकारविरोधातला नाराजीचा सूर, ग्रामीण भागातील असंतुष्टता, पटेल समाजानं केलेलं बंड, नोटबंदीमुळे झालेली ससेहोलपट, वस्तू आणि सेवा कराच्या ढिसाळ अंमलबजावणीमुळे घटलेलं उत्पन्न आणि व्यवसाय चालवण्यातल्या अडचणी हे गुजरात निवडणुकीच्या प्रचारातले महत्त्वाचे मुद्दे होते. 

या सगळ्याआड भाजप पक्ष हतबल आहे हे स्पष्ट होतं. 

राहुल गांधी यांनी आपल्याभोवतीचं अनिश्चिततेचं वलय बाजूला सारलं आणि प्रचाराची धुरा स्वत:कडे घेतली. हार्दिक पटेल यांच्याशी हातमिळवणी करण्याची चतुर खेळी राहुल यांनी केली. 

मतदारांचा भावनिक कल ओळखण्यात ते यशस्वी ठरले. त्यांनी पक्षाचा पसारा वाढवला. मोदी आणि भाजपनं राहुल यांना गांभीर्यानं घेतलं नव्हतं. त्याच भाजपला राहुल यांनी काळजी करण्यास भाग पाडलं. 

काँग्रेसकडे मुख्यमंत्रीपदाचा उमेदवार नव्हता. त्यांच्याकडे भाजपसारखी कार्यकर्त्यांची फळी नव्हती. तरीही 32 वर्षांनंतर...